
Tuna Ichiban 鮪一番 เป็นร้านซูชิที่เปิดมาได้ซักพักแล้ว และเห็นมีการเริ่มขยายสาขามากขึ้นๆ รวมถึงน่าจะเป็นเจ้าแรกๆที่มีเปิดสาขาในต่างจังหวัดโดยเฉพาะเน้นไปทางโซนภาคตะวันออก รู้สึกตอนนี้เค้าจะมีหลายสาขาอยู่ที่ ศรีราชา แหลมฉบัง พัทยา และระยอง ผมเข้าใจว่าน่าจะเป็นแหล่งที่มั่นหนึ่งของเค้าครับ เท่าที่ไปอ่านเกี่ยวกับเค้ามา คือ เค้าเป็นบริษัทที่มีเรือประมงสำหรับออกจับปลาในทะเลเอง ดังนั้นพวกวัตถุดิบหลายๆตัวจึงไม่ได้สั่งผ่านคนกลาง (ได้เปรียบเรื่องราคา) แต่ยังไงผมว่าวัตถุดิบหลายๆตัวที่เป็นพรีเมียม ก็ยังต้องสั่งนำเข้าจากญี่ปุ่นอยู่ดีครับ

ร้านนี้คงเด่นเรื่องทูน่าตามชื่อร้าน เพราะอย่างที่บอกเค้าเป็นบริษัทเดินเรือประมงจับทูน่าขายและส่งให้ตามร้านอาหารญี่ปุ่นเอ ง (เป็น Food Service) รวมถึงส่งออกบางส่วนด้วย

[ที่ตั้ง:]
ชั้นล่างของตึก ITF แยกถนนสีลมตัดกับถนนนราธิวาส คนแถวนี้รู้จักกันดีอยู่แล้ว ไม่ต้องอธิบายอะไรมาก ที่จอดรถต้องวนขึ้นไปจอดบนตึกแล้วลงลิฟท์มา แล้วเอาบัตรอ่อนมาแสตมป์ที่ร้านครับ (ไม่รู้ได้ฟรีเท่าไหร่ เดาเอาน่าจะได้แค่ 1 ชม) ผมว่าในช่วงกลางวันวันธรรมดาลูกค้าส่วนใหญ่เป็นคนที่ทำงานออฟฟิตแถวย่านสีลมเค้าคงเดินมากินกันไม่ขับรถมากัน รวมถึงผมด้วยครับ

[บรรยากาศ:]
ตกแต่งร้านแบบสไตล์ญี่ปุ่นดั้งเดิมเลย มีซูชิบาร์ เฟอร์นิเจอร์ต่างๆเน้นเป็นไม้ บรรยากาศดูทึบๆหน่อยเพราะร้านอยู่ใต้ตึกด้วย ไม่ได้ตั้งหันหน้าออกถนนใหญ่มีแสงสว่างเข้ามา พอเข้ามาในร้านผมว่าให้อารมณ์เป็นแบบ Izakaya มากกว่านะครับ ร้านพื้นที่ถือว่าเยอะใช้ได้

## เล่มเมนูของร้านเดี๋ยวนี้เค้าไม่ใช้เป็นกระดาษแล้ว ไฮเทคสุดชิคด้วยเมนูแบบ e-menu เปิดบน Tablet แต่ไม่ได้สามารถกดสั่งอาหารบนหน้าจอแล้วส่งคำสั่งเข้าครัวได้เลย เป็นแค่การแสดงผลเท่านั้น

[อาหารที่สั่ง:]

• ข้าวหน้าทูน่าสับปรุงรสหน้าหอมซอยญี่ปุ่น หรือ Negi Tuna Don ที่ผมดูแล้วเลือกสั่งเมนูนี้คือ เห็นมีโปรโมชั่นอยู่ช่วงนั้น ราคา 89 บาทเท่านั้น แต่ผมคิดในใจว่ามันต้องแบบเป็น Mini Don (ไซส์ถ้วยข้าวต้ม) หรือไม่มันต้องราคามี ++ แน่ๆเลย แต่เอาลองสั่งดูเพราะตอนนั้นอยากเกิดทานพวก Don ขึ้นมาพอดี มาเสิร์ฟปุ๊บขนาดชามไม่ได้เล็กมากเท่าไหร่ครับ แต่! ปริมาณน้อยมากสมราคาจริงๆ คือข้าวที่ชั้นใต้ของชามโปะมาแบบชั้นบางๆมากครับ คือประมาณว่าพอจิ้มตะเกียบลงไปคีบขึ้นมาหนึ่งคำขนาดเล็กก็ถึงก้นชามแล้วครับ รสชาติตัวข้าวซูชิผมว่ายังไม่อร่อยมากเท่าไหร่แต่พอเกาะกันดีไม่แห้งสนิทเป็นข้าวสวย ส่วนเรื่องทูน่าสับปรุงรส คหสต.คือสับมาแบบดูไม่น่าทานเท่าไหร่คือละเอียดเกินไปจนเหมือนทูน่าบดครับ ถ้าแบบที่ถูกต้องตามร้านซูชิดังๆมันควรต้องสับพอหยาบๆกว่านี้ และรสชาติผมบอกเลยว่าไม่อร่อย คือปรุงรสใส่ซอสมาจนกลายเป็นหวานเลยครับ ความอร่อยของทูน่าเลยหายไปทันที และสุดท้ายอย่างที่คิด ราคามี ++ จริงๆ net แล้วขามนี้ก็ประมาณหลักร้อยพอดี ส่วนตัวผมเลยคิดว่าไม่คุ้มค่าเท่าไหร่ทั้งในเรื่องปริมาณและรสชาติครับ

• ซูชิสั่งแยกเป็นคำ ผมสั่งมาเพิ่มอีก 3 คำ แบบ Nigir ทั้งหมด มี Foie Gras (เต็ม 300 เหลือ 139 บาท) Engawa (เต็ม 180 เหลือ 79 บาท) Wagyu (เต็ม 340 เหลือ 159 บาท) ในบรรดา 3 คำ ผมชอบเนื้อวากิวมากสุด เผาไฟมาได้หอมดีครับ ทาซอสปรุงรสออกหวานๆกลบเค็ม รสกลมกล่อมดี โรยด้วยหอมซอยเพิ่ม texture รองมาคงเป็น Engawa ในเมนูเขียนว่าเป็นแบบ Super หรือ ยาวพิเศษ 20 cm แต่คำที่ผมได้กลับเป็นแบบขนาดปกติ แต่ยังไงรสชาติถือว่าโอเคดี กรุบๆมันๆ อย่างที่ควรเป็น ไม่แห้งเละ ส่วนคำสุดท้าย Foie Gras ผมว่ายังเผาไฟมาน้อยไปนิด ข้างนอกยังออกไม่สุกกรอบมากเท่าไหร่ ด้านในออกนิ่มไป สรุป under cook ไปหน่อยครับ

ค่าเสียหายมื้อนี้ทานแบบเบาๆมื้อกลางวัน ประมาณ 500 บาทกว่าๆครับ ชาร้อนร้านนี้เป็นแบบชาจีน ไม่ใช่ชาเขียวครับ


สรุป จุดดีของร้านนี้จริงๆคงเป็นที่ทำเลซึ่งอยู่ใจกลางเมืองย่านแหล่งออฟฟิต ลูกค้าจึงมีทั้งขาประจำช่วงมื้อกลางวันหรือขาจรช่วงเย็นครับ ส่วนราคาที่หลายๆคนบอกว่าราคาไม่แพง จริงๆแล้วถ้าทานแบบรวมๆ เน้นวัตถุดิบหลายอย่างโดยเฉพาะพวกที่เป็นแบบพรีเมียม ถือว่าไม่ถูกกว่ามาตรฐานร้านซูชิการตลาดเจ้าดังๆที่มีหลายสาขาเดี๋ยวนี้ ดูง่ายๆจาก Engawa หรือ Foie Gras ที่เป็นเมนูเปรียบเทียบที่หลายร้านเอามาทำโปรเรียกลูกค้า ราคาไม่ได้ต่างกันเลยครับ จุดด้อย ผมคิดว่าคงเป็นเรื่องรสชาติมากกว่าที่ผมคิดว่าร้านดังๆร้านอื่นทำได้ดีกว่าครับ ถึงแม้ว่าร้านนี้จะมีชื่อเรื่องทูน่าอย่างที่บอกเค้าเป็น Supplier เองก็จริง แต่พอมาปรุงทำหรือเสิร์ฟแล้วผมว่ามันไม่อร่อยเท่าไหร่ครับ และเรื่องสถานที่ผมคิดว่าส่วนตัวไม่ค่อยน่านั่งเท่าไหร่ สรุปให้ 2 ดาวครับ
